વિશ્વ યોગ દિનની ઉજવણીના ભાગરૂપે તા. ૭ થી ૧૩ જુન દરમ્યાન જિલ્લા મથક સહિત તાલુકા કક્ષાએ ટ્રેનિંગ સેન્ટરો પણ શરૂ કરવામાં આવશે. જેમાં જિલ્લા મથક ખાતે જી.સી.ઇ.આર.ટી અને સેન્ટ્રલ યુનિવર્સીટી ખાતે ટ્રેનિંગ આપવામાં આવશે. તેમજ કલોલ તાલુકા મથક ખાતે હીરા માણેક હાઇસ્કુલ, માણસા તાલુકા મથક ખાતે પહ્મશ્રી હાઇસ્કુલ, દહેગામ તાલુકા મથક ખાતે મ્યુનિસિપલ બોયઝ હાઇસ્કુલ, અને ગાંધીનગર તાલુકા મથક ખાતે જે.એમ.ચૌધરી અને સ્વામી વિવેકાનંદ હાઇસ્કુલ ખાતે ટ્રેનીંગ આપવામાં આવશે. વિશ્વ યોગ દિવસની ઉજવણીના ભાગરૂપે પતંજલિ યોગ સંસ્થા દ્વારા ૫૦, વી-કેર ફાઉન્ડેશન દ્વારા ૧૦, દાદા ભગવાન ફાઉન્ડેશન દ્વારા ૧૦, સમર્પણ ધ્યાન યોગ દ્વારા ૧૦, દિવ્ય જીવન સંધ દ્રારા ૧૦, મોડેલ આયુર્વેદ કોલેજ,કોલવડા દ્વારા ૫ આયુર્વેદ શાખા દ્વારા ૫ માસ્ટર ટ્રેનર્સ પુરા પાડવામાં આવનાર છે.